
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 696 

28 Μαρτίου 2013 


ΑΠΟΦΑΣΕΙ Σ 

Αριθμ. 11770/ΕΥΣ 2102 

Εκχώρηση αρμοδιοτήτων διαχείρισης για πράξεις του 
Επιχειρησιακού Προγράμματος «Εθνικό Αποθεματι- 
κό Απροβλέπτων» στην Ειδική Υπηρεσία Διαχείρισης 
του ΕΠ «Ανταγωνιστικότητα και Επιχειρηματικότητα». 

Ο ΥΠΟΥΡΓΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

ί. του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του Π.Δ. 63/2005 (ΦΕΚ 98/Α7 
22-04-2005), 

ϋ. του Ν. 3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2007-2013» και ειδικότερα το άρθρο 4 όπως 
έχει τροποποιηθεί από το Ν. 3840/2010, 
μι. Της Υπουργικής απόφασης Συστήματος Διαχείρι¬ 
σης με αριθμό 14053/ΕΥΣ 1749/27-03-2008 (ΦΕΚ 540/ 
27.03.2008), όπως τροποποιείται και ισχύει κάθε φορά, 
ίν. του Π.Δ. 85/2012 (ΦΕΚ 141/Α'/21.6.2012) για την ίδρυση 
Υπουργείου Ανάπτυξης, Ανταγωνιστικότητας, Υποδο¬ 
μών, Μεταφορών και Δικτύων, 
ν. του Π.Δ. 86/2012 (ΦΕΚ 141/Α721.6.2012) περί διορισμού 
Υπουργών, Αναπληρωτών Υπουργών και Υφυπουργών, 
νί. της αριθ. 37142/ΔΙΟΕ 883/27-8-2012 (ΦΕΚ 2379/Β7 
27-8-2012) κοινή απόφαση των Υπουργών Οικονομικών, 
Διοικητικής Μεταρρύθμισης και Ηλεκτρονικής Διακυβέρ¬ 
νησης, Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων περί κατάργησης της Ειδικής Γραμ- 
ματείας Εθνικού Στρατηγικού Πλαισίου Αναφοράς (ΕΣΠΑ), 
νϋ. της αριθ. 34126/4007/30-7-2012 (ΦΕΚ 362/ΥΟΔΔ/ 
30-7-2012) απόφαση του Πρωθυπουργού και του Υπουρ¬ 
γού Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων περί διορισμού του Γεωργίου 
Γιαννούση του Γεωργίου στη θέση του μετακλητού 
Γ ενικού Γ ραμματέα της Γ ενικής Γ ραμματείας Επενδύ¬ 
σεων και Ανάπτυξης του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων, 
από 16-8-2012, 

νίϋ. της κοινής υπουργικής απόφασης με αριθ. 3850/ 
ΕΥΣ523/29.01.2008 (ΦΕΚ 333/τ.Β729.02.2008) περί Τρο¬ 


ποποίησης (αναδιάρθρωση) της απόφασης σύστασης 
της Ειδικής Υπηρεσίας με τίτλο «Ειδική Υπηρεσία Συντο¬ 
νισμού της Εφαρμογής των Επιχειρησιακών Προγραμ¬ 
μάτων» σύμφωνα με το άρθρο 5 του Ν. 3614/2007, με 
την οποία ορίζεται ως Διαχειριστική Αρχή (ΔΑ) του ΕΠ 
Εθνικό Αποθεματικό Απροβλέπτων η Μονάδα Α' αυτής, 

2. Την αριθ. 0(2008) 6479/03.11.2008 Απόφαση της Ε.Ε. 
για την έγκριση του Επιχειρησιακού Προγράμματος 
«Εθνικό Αποθεματικό Απροβλέπτων» (2007ΘΒ051Βν001) 
όπως ισχύει κάθε φορά, 

3. Την αριθ. 19020/ΕΥΣ 2141/3-5-2011 (ΦΕΚ 949/Β7 
24-5-2011) απόφαση εκχώρησης αρμοδιοτήτων διαχεί¬ 
ρισης για πράξεις του Επιχειρησιακού Προγράμματος 
«Εθνικό Αποθεματικό Απροβλέπτων» στην Ειδική Υπηρε¬ 
σία Διαχείρισης του ΕΠ «Ανταγωνιστικότητα και Επιχει¬ 
ρηματικότητα», όπως τροποποιήθηκε με τις αριθ. 57371/ 
ΕΥΣ 6283/27-12-2011 (ΦΕΚ 3251/Β/30-12-2011) και 35094/ 
ΕΥΣ 3983/3-8-2012 (ΦΕΚ 2323/Β/14-8-2012) αποφάσεις, 

4. Το γεγονός ότι από την παρούσα δεν προκαλείται 
επιπλέον δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Φορέας στον οποίο εκχωρούνται 
αρμοδιότητες διαχείρισης 

Η Ειδική Υπηρεσία Διαχείρισης του Επιχειρησιακού 
Προγράμματος «Ανταγωνιστικότητα και Επιχειρημα¬ 
τικότητα» ορίζεται με βάση το άρθρο 4 παρ. 1 του 
Ν. 3614/2007, όπως τροποποιήθηκε και ισχύει Ενδιάμε¬ 
σος Φορέας Διαχείρισης του Επιχειρησιακού Προγράμ¬ 
ματος «Εθνικό Αποθεματικό Απροβλέπτων», για πράξεις 
κατάρτισης και κρατικών ενισχύσεων. 

Αρθρο 2 

Αντικείμενο της εκχώρησης 

1. Η Ειδική Υπηρεσία Διαχείρισης του ΕΠ «Ανταγωνι¬ 
στικότητα και Επιχειρηματικότητα» αναλαμβάνει αρμο¬ 
διότητες διαχείρισης για το Επιχειρησιακό Πρόγραμμα 
«Εθνικό Αποθεματικό Απροβλέπτων», όπως αυτές προσ¬ 
διορίζονται στο άρθρο 3, για τις ακόλουθες κατηγορίες 
πράξεων και ενδεικτικές δράσεις: 

• Κατηγορία πράξεων: «Ολοκληρωμένα Προγράμματα 
(Συμβουλευτική - Κατάρτιση - Απασχόληση) για την 
ενίσχυση των προοπτικών και των διεξόδων για επαγ¬ 
γελματική αποκατάσταση του ανθρώπινου δυναμικού 

που υφίσταται τις συνέπειες απρόβλεπτων τοπικών ή 
τομεακών κρίσεων συμπεριλαμβανομένων και των φυσι¬ 
κών καταστροφών» (Άξονας Προτεραιότητας 1, Κωδικός 
Θεματικής Προτεραιότητας: 66) 

Ενδεικτικές δράσεις: 

- «Υλοποίηση προγραμμάτων συμβουλευτικής και κα¬ 
τάρτισης με σκοπό την αντιμετώπιση των απολυμένων- 
ανέργων στους κλάδους λιανικού εμπορίου, εμπορίας 
- διακίνησης και συντήρησης αυτοκινήτων και κατα¬ 
σκευών δομικών υλικών» (Ενδεικτικός Π/Υ €25.000.000, 
Περιοχή Εφαρμογής: 8 Περιφέρειες Αμιγούς Στόχου 1 
και 3 Περιφέρειες Σταδιακής Εξόδου) 

- «Προγράμματα επαγγελματικής κατάρτισης και συμ¬ 
βουλευτικής με στόχο την αναβάθμιση των εργασια¬ 
κών δεξιοτήτων ανέργων και επαπειλούμενων ανέργων 
στους βιομηχανικούς κλάδους της ευρύτερης περιο¬ 
χής του Πειραιά» (Ενδεικτικός Π/Υ €8.000.000, Περιοχή 
Εφαρμογής: Περιφέρεια Αττικής) 

- «Κατάρτιση Ανεργων Ναυτικών και Παροχή Επαγ¬ 
γελματικής Πιστοποίησης» (Ενδεικτικός Π/Υ €27.000.000, 
Περιοχή Εφαρμογής: 8 Περιφέρειες Αμιγούς Στόχου 1 
και 3 Περιφέρειες Σταδιακής Εξόδου) 

• Κατηγορία πράξεων: «Ενίσχυση υφιστάμενων μικρο- 
μεσαίων επιχειρήσεων (ΜΜΕ) και στήριξης της απασχό¬ 
λησης μέσω ανάπτυξης της επιχειρηματικότητας για 
την αντιμετώπιση απρόβλεπτων τοπικών ή τομεακών 
κρίσεων που συνδέονται με την οικονομική και κοινωνική 
αναδιάρθρωση» (Άξονας Προτεραιότητας 1, Κωδικός 
Θεματικής Προτεραιότητας: 66) 

Ενδεικτικές δράσεις: 

- «Ολοκληρωμένο σχέδιο παρέμβασης για τη στήριξη 
της επιχειρηματικότητας, των επιχειρήσεων και των 
εργαζομένων τους, μέσω δράσεων συμβουλευτικής και 
κατάρτισης καθώς και στήριξης της απασχόλησης σε 
περιοχές που υφίστανται τις συνέπειες της οικονομικής 
κρίσης» (Ενδεικτικός Π/Υ €72.000.000, Περιοχή Εφαρμο¬ 
γής: 8 Περιφέρειες Αμιγούς Στόχου 1 και 3 Περιφέρειες 
Σταδιακής Εξόδου) 

- «Ολοκληρωμένη παρέμβαση για τη στήριξη της 
Γυναικείας Απασχόλησης μέσω ενίσχυσης της Επιχει¬ 
ρηματικότητας» (Ενδεικτικός Π/Υ €40.000.000, Περιοχή 
Εφαρμογής: 8 Περιφέρειες Αμιγούς Στόχου 1) 

• Κατηγορία πράξεων: «Υποστήριξη της λειτουργί¬ 
ας της ΕΥΔ ΕΠΑΕ για την υλοποίηση δράσεων του 
ΕΠ Εθνικό Αποθεματικό Απροβλέπτων» (Άξονας Προ¬ 
τεραιότητας 3, Κωδικός Θεματικής Προτεραιότητας: 
85, Ενδεικτικός Π/Υ €1.200.000, Περιοχή Εφαρμογής: 8 
Περιφέρειες Αμιγούς Στόχου 1 και 3 Περιφέρειες Στα¬ 
διακής Εξόδου) 

2. Η εκχωρούμενη προς διαχείριση συγχρηματοδοτού- 
μενη δημόσια δαπάνη και η κατανομή της ανά άξονα 
προτεραιότητας αποτυπώνεται στο Παράρτημα I. 

Αρθρο 3 

Αρμοδιότητες διαχείρισης που εκχωρούνται 

Η Ειδική Υπηρεσία Διαχείρισης του ΕΠ «Ανταγωνιστι¬ 
κότητα και Επιχειρηματικότητα» αναλαμβάνει στο πλαί¬ 
σιο του Επιχειρησιακού Προγράμματος «Εθνικό Απο¬ 
θεματικό Απροβλέπτων» τις ακόλουθες αρμοδιότητες: 

(ί) Προβαίνει στην αναγκαία εξειδίκευση των κατηγο¬ 
ριών πράξεων που διαχειρίζεται σύμφωνα με τις κατευ¬ 
θύνσεις της Διαχειριστικής Αρχής του Επιχειρησιακού 
Προγράμματος. 


(ϋ) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

(ιϋ) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(ίν) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κ.λπ. 

(ν) Συνεργάζεται με την Εθνική Αρχή Συντονισμού, 
την καθ’ ύλην αρμόδια υπηρεσία συντονισμού και την 
Επιτροπή και παρέχει σε αυτές κάθε πληροφορία που 
ζητείται. 

(νί) Μεριμνά για εξειδίκευση όπου απαιτείται των απα¬ 
ραίτητων εργαλείων, προτύπων και προδιαγραφών για τη 
σωστή άσκηση των αρμοδιοτήτων διαχείρισης που της 
έχουν εκχωρηθεί σε συμφωνία με τη Διαχειριστική Αρχή 
του Προγράμματος και την Εθνική Αρχή Συντονισμού. 

(νίί) Επεξεργάζεται και εισηγείται στη Διαχειριστική 
Αρχή αναλυτικά κριτήρια επιλογής και ένταξης για τις 
κατηγορίες πράξεων που διαχειρίζεται, σύμφωνα με τα 
προβλεπόμενα στο Σύστημα Διαχείρισης και Ελέγχου. 

(νίϋ) Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό εκδίδει τις προκηρύξεις των 
κατηγοριών πράξεων που διαχειρίζεται για την υποβολή 
προτάσεων από τους δυνητικούς δικαιούχους και πα¬ 
ρέχει προς τους δυνητικούς δικαιούχους, σαφείς και 
λεπτομερείς πληροφορίες προς τους δυνητικούς δι¬ 
καιούχους τουλάχιστον σχετικά με: 

(α) τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του ΕΠ, 

(β) τις διαδικασίες για την εξέταση των αιτήσεων 
χρηματοδότησης και τις σχετικές χρονικές περιόδους, 
(γ) τα κριτήρια για την ένταξη των προς χρηματοδό¬ 
τηση πράξεων, 

(δ) τα αρμόδια στελέχη της τα οποία μπορούν να 
παρέχουν πληροφορίες 

(ε) την υποχρέωση δημοσιοποίησης εφόσον η πρό¬ 
ταση επιλεγεί, του τίτλου της πράξης, του δικαιούχου 
και του ποσού της δημόσιας χρηματοδότησης που χο¬ 
ρηγείται. 

(ίχ) Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχείων 
τους. 

(χ) Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια επιλογής και ένταξης. 

(χί) Ο Γ ενικός Γ ραμματέας εκδίδει τις αποφάσεις έντα¬ 
ξης των πράξεων στους άξονες προτεραιότητας του 
επιχειρησιακού προγράμματος, μετά την ολοκλήρω¬ 
ση της διαδικασίας έκδοσης συμφώνου αποδοχής των 
όρων ένταξης. Ο Γ ενικός Γ ραμματέας εκδίδει τις τρο¬ 
ποποιήσεις των αποφάσεων ένταξης ή τις ανακλήσεις 
αυτών. Οι σχετικές αποφάσεις δημοσιοποιούνται στην 
οικεία ιστοσελίδα της Ειδικής Υπηρεσίας. 

(χϋ) Υποβάλλει στην Επιτροπή τις απαιτούμενες για τα 
μεγάλα έργα πληροφορίες με βάση το άρθρο 40 του 
Κανονισμού 1083/2006. 

(χίϋ) Μεριμνά για τη συμμόρφωση των συγχρηματοδο- 
τούμενων πράξεων με τους ισχύοντες κοινοτικούς και 
εθνικούς κανόνες καθ’ όλη την περίοδο της υλοποίησής 
τους. 

(χίν) Προβαίνει σε εξέταση της διαδικασίας διακήρυ¬ 
ξης και τροποποίησης δημοσίων συμβάσεων. Για όσες 
συμβάσεις εμπίπτουν στο πεδίο εφαρμογής των Κοι¬ 
νοτικών Οδηγιών περί δημοσίων συμβάσεων προβαίνει 
επιπλέον σε εξέταση κατά τη διαδικασία ανάθεσης της 
σύμβασης. Η Ειδική Υπηρεσία εκφράζει τη γνώμη της 
εντός αποκλειστικής προθεσμίας είκοσι (20) ημερών 
από τη λήψη των σχετικών στοιχείων. Σε περίπτωση 
άπρακτης παρέλευσης της ανωτέρω προθεσμίας, λο¬ 
γίζεται ότι η Ειδική Υπηρεσία έχει παράσχει σύμφωνη 
γνώμη. Η σύμφωνη γνώμη της Ειδικής Υπηρεσίας ή η 
κατά το προηγούμενο εδάφιο τεκμαιρόμενη σύμφωνη 
γνώμη αυτής, αποτελεί όρο για τη χρηματοδότηση της 
πράξης. Σε περίπτωση δημόσιας σύμβασης που έχει 
ήδη συναφθεί κατά την ένταξη της σχετικής πράξης, 
καθώς και στις περιπτώσεις δημοσίων συμβάσεων που 
δεν εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων, η εξέταση της 
διαδικασίας ανάθεσης διενεργείται πριν από την κα¬ 
ταχώριση δαπανών στο Ολοκληρωμένο Πληροφοριακό 
Σύστημα. 

(χν) Διενεργεί επαληθεύσεις κατά τα προβλεπό- 
μενα στο άρθρο 8 του Ν. 3614/2007 προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγματο¬ 
ποίηση των δαπανών που δηλώνουν οι δικαιούχοι καθώς 
και η συμμόρφωση των πράξεων προς τους εθνικούς 
και κοινοτικούς κανόνες. 

Στο πλαίσιο αυτό: 

(χνί) Συλλέγει τις δηλώσεις δαπανών (δελτία δήλωσης 
δαπανών) που υποβάλλονται από τους δικαιούχους και 
τις καταχωρεί στο ΟΠΣ μετά από τη διενέργεια διοικη¬ 
τικής επαλήθευσης σε κάθε δήλωση δαπάνης, κατά την 
οποία επιβεβαιώνεται με τα κατάλληλα έγγραφα, ότι: 

(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

(στ) Στην περίπτωση μεγάλου πλήθους δικαιολογη- 
τικών εγγράφων είναι δυνατόν να πραγματοποιούνται 
δειγματοληπτικές επαληθεύσεις βάσει μεθόδου δειγ¬ 
ματοληψίας. 

(χνϋ) Διενεργεί επιτόπιες επαληθεύσεις επιμέρους 
πράξεων κατά τις οποίες επαληθεύεται: ότι οι πράξεις 
όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς τους 
όρους της αντίστοιχης σύμβασης ή απόφασης ένταξης, 
η φυσική πρόοδος της πράξης, η τήρηση των κοινοτικών 
κανόνων όσον αφορά τη δημοσιότητα και η ακρίβεια 


των πληροφοριών που παρέχει ο δικαιούχος όσον αφο¬ 
ρά τη φυσική και οικονομική πρόοδο της πράξης. 

(χνϋί) Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

(χίχ) Τηρεί αρχεία στο ΟΠΣ για τις διοικητικές και 
επιτόπιες επαληθεύσεις που πραγματοποιούνται σύμ¬ 
φωνα με τα πρότυπα και διαδικασίες του Συστήματος 
Διαχείρισης και Ελέγχου. Εάν οι επιτόπιες επαληθεύσεις 
διενεργούνται δειγματοληπτικά, τηρεί αρχεία που περι¬ 
γράφουν και τεκμηριώνουν τη δειγματοληπτική μέθοδο 
και καθορίζουν τις πράξεις ή τις συναλλαγές που επι¬ 
λέγονται προς επαλήθευση. Επανεξετάζει τη μέθοδο 
δειγματοληψίας σε ετήσια βάση. 

(χχ) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 
η οποία επιβάλλεται βάσει πορίσματος επαλήθευσης 
ή πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. 

(χχί) Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, διαβιβάζει την απόφαση δημοσιονομικής διόρ¬ 
θωσης στο αρμόδιο διατάκτη για την έκδοση απόφα¬ 
σης ανάκτησης αχρεωστήτως καταβληθέντων ποσών 
σύμφωνα με τα οριζόμενα στην ΥΠΑΣΥΔ (ΦΕΚ 540/τ.Β7 
27.03.08), όπως τροποποιήθηκε και ισχύει. 

(χχϋ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή των 
απαντήσεών του στα σχετικά πορίσματα ελέγχου στη 
Διαχειριστική Αρχή. 

(χχίϋ) Συλλέγει και καταχωρεί στο ΟΠΣ τα στοιχεία 
παρακολούθησης εκτέλεσης των πράξεων (δελτία πα¬ 
ρακολούθησης φυσικού αντικειμένου) που υποβάλλουν 
οι δικαιούχοι. Με βάση τα στοιχεία αυτά εξετάζει το 
βαθμό επίτευξης των ετήσιων ποσοτικών στόχων των 
πράξεων, σύμφωνα με τις αρχικά αναληφθείσες νομι¬ 
κές δεσμεύσεις. Σε περίπτωση απόκλισης από τους 
όρους της απόφασης ένταξης ή χρονικών καθυστε¬ 
ρήσεων μεγαλύτερων των έξι μηνών, σε σχέση με την 
προγραμματισθείσα πρόοδο, ο Ενδιάμεσος Φορέας 
Διαχείρισης προβαίνει σε επανεξέταση της πράξης και 
στην περίπτωση αδικαιολόγητων αποκλίσεων, δύναται 
να εισηγηθεί την ανάκληση της απόφασης ένταξης 
της πράξης. Οι αποφάσεις ένταξης πράξεων που ανα¬ 
καλούνται δημοσιεύονται στην κεντρική ιστοσελίδα 
του ΕΣΠΑ. 

(χχίν) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις για 
τη δημοσιότητα σύμφωνα με τις απαιτήσεις των άρθρων 
8 και 9 του Καν.1828/06, τη τήρηση χωριστής λογιστικής 
μερίδας ή επαρκούς λογιστικής κωδικοποίησης και τη 
τήρηση των πολιτικών σύμφωνα με τις ισχύουσες δι¬ 
ατάξεις και τις οδηγίες και κατευθύνσεις της Εθνικής 
Αρχής Συντονισμού. Προτείνει μέτρα υποστήριξης των 
δικαιούχων προκειμένου να ανταποκριθούν στις υπο¬ 
χρεώσεις τους. 

(χχν) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 

στο άρθρο 90 του Κανονισμού σύμφωνα με τους κανό¬ 
νες του Συστήματος Διαχείρισης και Ελέγχου. 

(χχνί) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και 
τις επαληθεύσεις που πραγματοποιούνται σε σχέση 
με κάθε δαπάνη των πράξεων που διαχειρίζεται, για 
σκοπούς πιστοποίησης. 

(χχνϋ) Μεριμνά για την παρακολούθηση των εσόδων 
των έργων που παράγουν έσοδα, μετά την ολοκλήρωσή 
τους, καθώς και των έργων που δεν είναι δυνατό τα 
έσοδα να εκτιμηθούν εκ των προτέρων. 

(χχνίϋ) Μεριμνά για την παροχή στοιχείων προόδου 
εκτέλεσης των πράξεων στις αρμόδιες για τη χρημα¬ 
τοδότηση δημόσιες υπηρεσίες. 

(χχίχ)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του Συστήματος Διαχείρισης 
και Ελέγχου. 

(χχχ) Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε 
δαπάνη, για σκοπούς πιστοποίησης. 

Επιπροσθέτως, των ανωτέρω αρμοδιοτήτων και στις 
περιπτώσεις των πράξεων κρατικών ενισχύσεων η Ειδική 
Υπηρεσία Διαχείρισης του ΕΠ «Ανταγωνιστικότητα και 
Επιχειρηματικότητα» αναλαμβάνει και τις ακόλουθες 
αρμοδιότητες: 

(χχχί) Μεριμνά για την έκδοση απόφασης υπαγωγής / 
επιχορήγησης και της απόφασης χρηματοδότησής τους 
από τους άξονες προτεραιότητας του Επιχειρησιακού 
Προγράμματος (απόφαση ένταξης πράξης στο Επιχει¬ 
ρησιακό Πρόγραμμα). Η απόφαση υπαγωγής/επιχορή- 
γησης εκδίδεται από το αρμόδιο όργανο και δύναται να 
ταυτίζεται με την απόφαση χρηματοδότησης (απόφαση 
ένταξης) της πράξης από το Επιχειρησιακό Πρόγραμ¬ 
μα. Ανάλογα με τους ειδικότερους κανόνες του καθε¬ 
στώτος ενίσχυσης η απόφαση έγκρισης επιχορήγησης 
της ενίσχυσης δύναται να συνοδεύεται από σύμβαση, 
η οποία συνάπτεται μεταξύ του φορέα χορήγησης της 
ενίσχυσης και του δικαιούχου. 

(χχχϋ) Μεριμνά για έκδοση τροποποιήσεων της από¬ 
φασης υπαγωγής/επιχορήγησης και χρηματοδότησης 
των επενδυτικών προτάσεων ή ανάκλησης αυτής και 
τη δημοσιοποίηση στοιχείων των σχετικών αποφάσεων 
στην οικεία ιστοσελίδα του Ενδιάμεσου Φορέα Διαχεί¬ 
ρισης ή /και στην ιστοσελίδα του ΕΣΠΑ. 

(χχχίϋ) Συλλέγει τις αιτήσεις χορήγησης της επιχορή¬ 
γησης που υποβάλλονται από τους δικαιούχους (επεν¬ 
δυτές) και τις καταχωρεί στο ΟΠΣ ή στο πληροφοριακό 
σύστημά του, μετά από πιστοποίηση του φυσικού αντι¬ 
κειμένου για κάθε αίτηση χορήγησης της επιχορήγησης, 
κατά την οποία επιβεβαιώνεται ότι: 

(α) ο δικαιούχος έχει πράγματι καταβάλλει τις δαπά¬ 
νες οι οποίες συμπεριλαμβάνονται στην αίτηση χορή¬ 
γησης της επιχορήγησης, σύμφωνα με τους κανόνες 
του εφαρμοζόμενου καθεστώτος ενίσχυσης, 

(β) το αντίστοιχο τμήμα του έργου έχει υλοποιηθεί 
σύμφωνα με τους όρους και τις προϋποθέσεις της από¬ 
φασης υπαγωγής/έγκρισης και τα προϊόντα ή οι υπη¬ 
ρεσίες έχουν παραδοθεί, 

(γ) οι αιτήσεις των δικαιούχων είναι ακριβείς, 

(δ) η ενίσχυση και η δαπάνη είναι σύμφωνες με το 
εθνικό και κοινοτικό δίκαιο, 


(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

Στην περίπτωση που σύμφωνα με τους κανόνες του 
εφαρμοζόμενου καθεστώτος ενίσχυσης παρέχεται η 
δυνατότητα προκαταβολής, ο Ενδιάμεσος Φορέας Δια¬ 
χείρισης διενεργεί διοικητική επαλήθευση στην αίτηση 
του δικαιούχου (επενδυτή), με την οποία επιβεβαιώνο¬ 
νται σωρευτικά ότι: 

(α) προσκομίζεται τουλάχιστον ισόποση εγγυητική 
επιστολή από χρηματοπιστωτικό ίδρυμα που λειτουργεί 
νόμιμα, 

(β) καλύπτονται από τις δαπάνες που καταβάλλονται 
από τους δικαιούχους στο πλαίσιο της εφαρμογής του 
επενδυτικού σχεδίου/ της επιχορήγησης και δικαιολο¬ 
γούνται με εξοφλημένα τιμολόγια ή λογιστικά έγγραφα 
ισοδύναμης αποδεικτικής αξίας το αργότερο τρία έτη 
μετά το έτος καταβολής της προκαταβολής, 

(γ) τηρούνται τυχόν πρόσθετες προϋποθέσεις που 
προβλέπονται στο πλαίσιο του εφαρμοζόμενου καθε¬ 
στώτος ενίσχυσης. 

(χχχίν) Διασφαλίζει ότι οι δικαιούχοι εισπράττουν το 
συντομότερο δυνατόν και πλήρως το συνολικό ποσό της 
δημόσιας συνεισφοράς. Κανένα ποσό δεν αφαιρείται 
ούτε παρακρατείται, ούτε εισπράττεται οποιαδήποτε 
ειδική επιβάρυνση ή άλλο τμήμα ισοδύναμου αποτελέ¬ 
σματος, το οποίο θα είχε ως αποτέλεσμα τη μείωση 
των ποσών αυτών για τους δικαιούχους. 

(χχχν) Τηρεί αρχεία στο ΟΠΣ ή στο πληροφοριακό 
σύστημά του για τις διοικητικές επαληθεύσεις και τις πι¬ 
στοποιήσεις που πραγματοποιούνται σύμφωνα με τους 
ειδικότερους κανόνες του εφαρμοζόμενου καθεστώτος 
ενίσχυσης. 

(χχχνί) Προβαίνει στην ακύρωση μέρους ή του συνό¬ 
λου της δημόσιας συνεισφοράς από το Επιχειρησιακό 
Πρόγραμμα, η οποία επιβάλλεται βάσει πορίσματος πι¬ 
στοποίησης καταχωρώντας τις αντίστοιχες λογιστικές 
εγγραφές στο ΟΠΣ ή στο πληροφοριακό σύστημα του 
Ενδιάμεσου Φορέα Διαχείρισης. 

(χχχνϋ) Συλλέγει και καταχωρεί στο ΟΠΣ ή στο πλη¬ 
ροφοριακό σύστημα του τα στοιχεία παρακολούθησης 
εκτέλεσης των επενδυτικών σχεδίων / επιχορηγήσεων. 
Οι αποφάσεις υπαγωγής / επιχορήγησης που ανακαλού¬ 
νται δημοσιεύονται στην κεντρική ιστοσελίδα του ΕΣΠΑ. 

(χχχνίίί) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και τις 
πιστοποιήσεις/ επαληθεύσεις που πραγματοποιεί για 
κάθε αίτηση χορήγησης επιχορήγησης των επενδυτικών 
σχεδίων / επιχορηγήσεων (πράξεων) που διαχειρίζεται, 
για σκοπούς πιστοποίησης. 

(χχχίχ) Μεριμνά για την παροχή στοιχείων προόδου 
εκτέλεσης των επενδυτικών σχεδίων / επιχορηγήσεων 
(πράξεων) στις αρμόδιες για τη χρηματοδότηση δη¬ 
μόσιες υπηρεσίες και τη διάθεση των απαιτούμενων 
πιστώσεων στους δικαιούχους για την υλοποίηση των 
επενδυτικών σχεδίων τους. 

(χΙ)Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
ή στο πληροφοριακό σύστημά του, σύμφωνα με τους 
κανόνες του Συστήματος Διαχείρισης και Ελέγχου. Στις 
περιπτώσεις που οι πιστοποιημένες δαπάνες και τα 
δεδομένα υλοποίησης που απαιτούνται για τη χρήμα- 

τοοικονομική διαχείριση, παρακολούθηση, τις επαλη¬ 
θεύσεις και την αξιολόγηση καταχωρούνται σε άλλο 
πληροφοριακό σύστημα εκτός του ΟΠΣ, διασφαλίζει τη 
σε ημερήσια βάση αξιόπιστη διαβίβαση των δεδομένων 
στο ΟΠΣ. 

Αρθρο 4 

Υποχρεώσεις του φορέα στον οποίο 
εκχωρούνται αρμοδιότητες διαχείρισης 

Οι αρμοδιότητες διαχείρισης που εκχωρούνται, 
ασκούνται από την Ειδική Υπηρεσία Διαχείρισης του 
ΕΠ «Ανταγωνιστικότητα και Επιχειρηματικότητα» σύμ¬ 
φωνα με το Σύστημα Διαχείρισης και Ελέγχου του 
εδαφίου (γ) της παρ.1 του άρθρου 2 του Ν. 3614/2007, 
όπως αυτό ισχύει, και την αρχή της χρηστής δημοσιο¬ 
νομικής διαχείρισης. 

Επιπροσθέτως των αρμοδιοτήτων που προσδιο¬ 
ρίζονται στο άρθρο 3 της παρούσας, η Ειδική Υπη¬ 
ρεσία Διαχείρισης του ΕΠ «Ανταγωνιστικότητα και 
Επιχειρηματικότητα» αναλαμβάνει τις ακόλουθες 
υποχρεώσεις: 

1. Κοινοποιεί στη Διαχειριστική Αρχή το ετήσιο πρό¬ 
γραμμα ενεργειών για τις πράξεις που διαχειρίζεται 
καθώς και τις εξαμηνιαίες εκθέσεις προόδου και ενη¬ 
μερώνει συστηματικά το ΟΠΣ με τα στοιχεία προόδου 
εκτέλεσης του Προγράμματος 

2. Κοινοποιεί στη Διαχειριστική Αρχή τις προκηρύξεις 
για την υποβολή αιτήσεων επιχορήγησης/επενδυτικών 
σχεδίων από το Επιχειρησιακό Πρόγραμμα, δέκα (10) 
τουλάχιστον ημέρες πριν την δημοσιοποίησή τους και 
ενσωματώνει κατάλληλα τυχόν επισημάνσεις της. Η κοι¬ 
νοποίηση αυτή δεν εφαρμόζεται στις περιπτώσεις αι¬ 
τήσεων υπαγωγής που υποβάλλονται στο πλαίσιο του 
εκάστοτε ισχύοντος επενδυτικού νόμου. 

3. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όρ¬ 
γανα της Ελλάδας και της Ευρωπαϊκής Ένωσης και 
παρέχει σε αυτά τα αναγκαία στοιχεία για την απρό¬ 
σκοπτη διενέργεια αυτών. Αποδέχεται διοικητικές και 
επιτόπιες επιθεωρήσεις από τη Διαχειριστική Αρχή και 
παρέχει σε αυτή τα αναγκαία στοιχεία προκειμένου 
να επιβεβαιωθεί η κατά το δέοντα τρόπο άσκηση των 
καθηκόντων που του έχουν ανατεθεί. 

4. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστή¬ 
ριξης για την εξειδίκευση εργαλείων και προτύπων που 
απαιτούνται για την άσκηση των αρμοδιοτήτων της. 

5. Διασφαλίζει -με την επιφύλαξη των κανόνων που 
διέπουν τις κρατικές ενισχύσεις δυνάμει του άρθρου 
87 της συνθήκης- ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

• διάστημα τριών ετών μετά το κλείσιμο του Επιχει¬ 
ρησιακού Προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

• διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 


τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

Επιπροσθέτως των ανωτέρω διασφαλίζει ότι τηρού¬ 
νται λεπτομερή Μητρώα για κάθε καθεστώς ενισχύσε¬ 
ων επί δέκα έτη από την ημερομηνία κατά την οποία 
χορηγήθηκε η τελευταία ατομική ενίσχυση βάσει του 
εν λόγω καθεστώτος. Τα εν λόγω Μητρώα περιέχουν 
όλες τις αναγκαίες πληροφορίες για να διαπιστωθεί αν 
πληρούνται οι προϋποθέσεις απαλλαγής που ορίζονται 
στους ισχύοντες Κανονισμούς περιλαμβανομένων των 
πληροφοριών για το καθεστώς των επιχειρήσεων των 
οποίων το δικαίωμα ενίσχυσης εξαρτάται από το κα¬ 
θεστώς τους ως ΜΜΕ. 

6. Διαβιβάζει στην Εθνική Αρχή Συντονισμού τις ανα¬ 
γκαίες πληροφορίες για την παρακολούθηση της τήρη¬ 
σης των κανόνων σώρευσης των ενισχύσεων. 

7. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης, τη Διαχειριστική Αρχή και με τις απαιτήσεις 
που ορίζονται στο άρθρο 5 του Καν.1828/2006 για τις 
κατηγορίες πράξεων που διαχειρίζεται. 

8. Στην περίπτωση που η Ειδική Υπηρεσία Διαχείρισης 
του ΕΠ «Ανταγωνιστικότητα και Επιχειρηματικότητα» 
είναι και δικαιούχος στο πλαίσιο των κατηγοριών πρά¬ 
ξεων που διαχειρίζεται, η υλοποίηση της πράξης θα 
γίνεται από μονάδα διαφορετική από τη μονάδα που 
είναι αρμόδια για τη διενέργεια των επαληθεύσεων, 
ώστε να διασφαλίζεται η απαιτούμενη διάκριση καθη¬ 
κόντων στο εσωτερικό της. 

Αρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 

1. Η Εθνική Αρχή Συντονισμού, Ειδική Υπηρεσία Συντο¬ 
νισμού της Εφαρμογής Επιχειρησιακών Προγραμμάτων 
ασκεί τις αρμοδιότητες που ορίζονται στο άρθρο 6, του 
Ν. 3614/2007, όπως αυτές εξειδικεύονται στη με αρ.πρωτ. 
3850/ΕΥΣ523/29-01-2008 κοινή υπουργική απόφαση Τρο¬ 
ποποίησης (αναδιάρθρωσης) της απόφασης σύστασης 
της Ειδικής Υπηρεσίας Συντονισμού της Εφαρμογής 
Επιχειρησιακών Προγραμμάτων (σύμφωνα με το άρθρο 
5 του Ν. 3614/2007), όπως τροποποιείται και ισχύει κάθε 
φορά. 

2. Η Ειδική Υπηρεσία Διαχείρισης του Επιχειρησιακού 
Προγράμματος συντονίζει και εποπτεύει την άσκηση 
των αρμοδιοτήτων της Ειδική Υπηρεσία Διαχείρισης 
του ΕΠ «Ανταγωνιστικότητα και Επιχειρηματικότητα» 
και έχει την τελική ευθύνη έναντι της Επιτροπής για 
τη διαχείριση του συνόλου του Επιχειρησιακού Προ¬ 
γράμματος σύμφωνα με τις απαιτήσεις του Συστήματος 
Διαχείρισης και Ελέγχου και την αρχή της χρηστής 
δημοσιονομικής διαχείρισης. 

3. Ενημερώνει έγκαιρα την Ειδική Υπηρεσία Διαχεί¬ 
ρισης του ΕΠ «Ανταγωνιστικότητα και Επιχειρηματι¬ 
κότητα» για το Σύστημα Διαχείρισης και Ελέγχου και 
κάθε τροποποίηση αυτού και την υποστηρίζει στην ορθή 
εφαρμογή του. 

4. Παρακολουθεί την εκτέλεση των αρμοδιοτήτων της 
Ειδικής Υπηρεσίας Διαχείρισης του ΕΠ «Ανταγωνιστι¬ 
κότητα και Επιχειρηματικότητα» σε σχέση με τις δρά¬ 
σεις που εκχωρούνται, ώστε να βεβαιώνεται ότι αυτές 
εκτελούνται σύμφωνα με το Σύστημα Διαχείρισης και 

Ελέγχου και την αρχή της χρηστής δημοσιονομικής δι¬ 
αχείρισης. Στο πλαίσιο αυτό: 

4.1. Παρακολουθεί την ορθή και έγκαιρη ενημέρωση 
του ΟΠΣ από την Ειδική Υπηρεσία Διαχείρισης του ΕΠ 
«Ανταγωνιστικότητα και Επιχειρηματικότητα» με τα 
απαραίτητα δεδομένα υλοποίησης που απαιτούνται για 
τη χρηματοοικονομική διαχείριση, την παρακολούθηση, 
τις επαληθεύσεις, την αξιολόγηση καθώς και τις λογιστι¬ 
κές εγγραφές για κάθε πράξη που διαχειρίζεται η Ειδική 
Υπηρεσία Διαχείρισης του ΕΠ «Ανταγωνιστικότητα και 
Επιχειρηματικότητα» 

4.2. Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλει η Ειδική 
Υπηρεσία Διαχείρισης του ΕΠ «Ανταγωνιστικότητα και 
Επιχειρηματικότητα» και τις εξαμηνιαίες εκθέσεις προ¬ 
όδου τους και διαμορφώνει τεκμηριωμένες προτάσεις 
διορθωτικών/και προληπτικών ενεργειών, με στόχο την 
αποτελεσματικότερη και αποδοτικότερη διαχείριση και 
υλοποίηση του επιχειρησιακού προγράμματος. 

4.3. Παρακολουθεί τα αποτελέσματα των ελέγχων και 
επιθεωρήσεων που διενεργούνται στην Ειδική Υπηρεσία 
Διαχείρισης του ΕΠ «Ανταγωνιστικότητα και Επιχειρη¬ 
ματικότητα» από την Αρχή Ελέγχου και τα λοιπά εθνικά 
και ευρωπαϊκά ελεγκτικά όργανα. 

4.4. Εγκρίνει τη τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής ανά 
κωδικό θεματικής προτεραιότητας μετά από πρόταση 


της Ειδικής Υπηρεσίας Διαχείρισης του ΕΠ «Ανταγωνι¬ 
στικότητα και Επιχειρηματικότητα». 

4.5. Δύναται να πραγματοποιεί διοικητικές και επιτό¬ 
πιες επιθεωρήσεις στην Ειδική Υπηρεσία Διαχείρισης 
του ΕΠ «Ανταγωνιστικότητα και Επιχειρηματικότητα», 
προκειμένου να επιβεβαιωθεί η άσκηση των αρμοδιοτή¬ 
των που του έχουν ανατεθεί με βάση το εφαρμοζόμενο 
Σύστημα Διαχείρισης και Ελέγχου και την αρχή της 
χρηστής δημοσιονομικής διαχείρισης. 

5. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην Αρχή Πιστοποίησης. 

Αρθρο 6 

Κατάργηση διατάξεων 

Από τη δημοσίευση της παρούσας καταργείται η αριθ. 
19020/ΕΥΣ 2141/3-5-2011 (ΦΕΚ 949/Β'/24-5-2011) απόφαση 
«Εκχώρηση αρμοδιοτήτων διαχείρισης για πράξεις του 
Επιχειρησιακού Προγράμματος «Εθνικό Αποθεματικό 
Απροβλέπτων» στην Ειδική Υπηρεσία Διαχείρισης του 
ΕΠ «Ανταγωνιστικότητα και Επιχειρηματικότητα»», κα¬ 
θώς και οι αριθ. 57371/ΕΥΣ 6283/27-12-2011 (ΦΕΚ 3251/ 
Β730-12-2011) και 35094/ΕΥΣ 3983/3-8-2012 (ΦΕΚ 2323/ 
Β'/14-8-2012) οι τροποποιήσεις αυτής. 

